ബോളിവുഡ് താരം സണ്ണിലിയോൺ തെന്നിന്ത്യയിലേക്ക് എത്തുന്ന ആവേശത്തിലാണ് ആരാധകർ . എന്നാൽ താരം തെന്നിന്ത്യയിലേക്കെത്താൻ ആവശ്യപ്പെട്ട പ്രതിഫലം കേട്ട് ഞെട്ടിയിരിക്കുകയാണ് സിനിമയുടെ അണിയറ പ്രവർത്തകർ . ബാഹുബലി പരമ്പരയിലെ ചിത്രങ്ങൾക്കായി അനുഷ്ക ഷെട്ടി വാങ്ങിയ പ്രതിഫലത്തേക്കാൾ കൂടുതലാണ് സണ്ണി ചോദിച്ചിരിക്കുന്നതെന്നാണ് അഭ്യൂഹങ്ങൾ . 3 . 25 കോടിയാണ് സണ്ണിലിയോൺ ചോദിച്ചിരിക്കുന്ന പ്രതിഫലം . ബാഹുബലിയിൽ അനുഷ്കയ്ക്ക് 2.5 കോടിയായിരുന്നു പ്രതിഫലം . സണ്ണിയുടെ ഡിമാൻഡിൽ അണിയറ പ്രവർത്തകർ ഞെട്ടിയെങ്കിലും താരം ആവശ്യപ്പെട്ട തുക നൽകാമെന്ന തീരുമാനത്തിലാണ് നിർമാതാക്കൾ . തെന്നിന്ത്യയിൽ വലിയ ആരാധകരാണ് സണ്ണിലിയോണിനുള്ളത് . 18 ാം നൂറ്റാണ്ടിൽ ജീവിച്ചിരുന്ന രാജകുമാരിയുടെ ജീവിതത്തെ ആസ്പദമാക്കിയാണ് സണ്ണിയുടെ സിനിമ ഒരുങ്ങുന്നത് . ഇതിനായി പരിശീലനത്തിനാണന്നാണ് റിപ്പോർട്ടുകൾ വരുന്നത് .